Pensionsselskabers investeringer i alternative aktiver er underlagt skrappe krav idet de – i lighed med alle øvrige investeringer - er omfattet af de såkaldte prudent person principle-regler, der er en del af de fælles-europæiske regler for forsikringsselskabers solvens, ledelse mv. dvs. Solvens II-reglerne. \r   \r Alternative investeringer i fx infrastruktur er desuden typisk karakteriseret ved forudsigelige og stabile cash flows, og derfor er disse investeringer ofte mindre følsomme over for konjunktursvingninger end investeringer i børsnoterede aktier. Til gengæld er investeringerne bundet i en længere årrække og kan være vanskelige at skille sig af med med kort varsel. Det harmonerer dog godt med pensionsselskabernes langsigtede investeringsstrategier og betragtes derfor ikke som uhensigtsmæssigt for branchen. \r